अगले आईफोन में तीन रियर कैमरे मिल सकते हैं। टेक जगत के मुताबिक इस बार एप्पल के एक वेरिएंट ऐसा भी आ सकता है, जिसमें तीन रियर कैमरे दिए जाएंगे। तीन रियर कैमरे के साथ सबसे पहले हुवावे ने पी 20 प्रो लॉन्च किया था। लेकिन अनालिस्ट के मुताबिक iPhone का तीन रियर कैमरा मॉड्यूल अलग होगा। हुवावे पी 20 प्रो में तीन साधारण कैमरे थे, जिनमें जूम, ब्लैक एंड व्हाइट और स्टैंडर्ड कैमरा। हालांकि एप्पल में 3डी सेंसिंग लेंस होने की खबरें हैं, जिसे ऑग्मेंटेड रियलिटी कॉन्टेंट के लिए इस्तेमाल किया जाएगा। टेक जगत के मुताबिक तीन रियर कैमरे देने के पीछे कई मकसद हो सकते हैं। इससे जूम को बेहतर किया जा सकता है। खबर यह भी है कि तीसरे लेंस का फोकल लेंथ ज्यादा होगा जो 3 एक्स ऑप्टिकल जूम देगा। फिलहाल मौजूदा iPhone X, iPhone 7 Plus और iPhone 8 Plus में 2x जूम है। हालांकि कंपनी की तरफ से आधिकारिक जानकारी नहीं दी गई है।